《贻石公》
明代·吴孺子

石公菩萨性，怜我在羁旅。
前者冲雨来，援止此避暑。
只尺僦西邻，两家闻细语。
日渐枕席清，闭门自楚楚。
岂敢称高卧，无才当独处。
闲傍夕阴移，瘦骨临江渚。
或就庐山隐，孰能弃尔汝。

作者简介：浙江兰溪人，一作金华人，字少君，号破瓢道人、嫩和尚、玄铁、元道人、赤松山道人。家本富有，中年妻死，弃其产，购法书名画，游江湖间。好《离骚》、《老》、《庄》，长于鉴别古物。工诗，善画鸡鹜水鸟。后居僧寺，隆庆末卒。